ИНТЕЛИГЕНТНИ ХИДРОГЕЛОВЕ В АПТЕЧНАТА ПРАКТИКА: ОТ ТЕОРИЯТА ДО ПРИГОТВЯНЕТО И ПРИЛОЖЕНИЕТО
Стимул-чувствителните хидрогелове и структурираните бигелове са съвременно направление във фармацевтичната технология. Те осигуряват възможност за прецизиране на лекарственото освобождаване и повишаване на ефикасността. Благодарение на своята технологична пластичност, те притежават потенциал за универсално приложение чрез различни пътища на въвеждане в организма, включително очно, назално, дермално, перорално и парентерално). Същевременно подобряват пациентския къмплайънс и комфорт по време на лечението
Настоящият уъркшоп е насочен към детайлно запознаване на заинтересованите магистър-фармацевти с иновативните теоретични концепции и неоспоримите практически предимства в областта на „умните хидрогелове“ и двуфазните бигелови системи. В рамките на уводната теоретична част (с продължителност около 20 минути) детайлно ще бъдат разгледани фундаменталните физикохимични механизми, обуславящи фазовия преход от течно състояние към гел (sol-gel) под прякото въздействие на физиологични стимули (рН, температура, йонна сила). Освен това ще бъдат представени най-често използваните в практиката природни и синтетични полимери, както и специфичната триизмерна структурна архитектура на бигеловете, съчетаваща хидрофилни и липофилн домени.
[bookmark: _GoBack]Основният акцент на събитието е поставен върху последващата 40-минутна практическа демонстрация в реално време. По време на този практически модул участниците ще имат възможността лично да се включат в приготвянето на различни стимул-чувствителни хидрогелове, както и бигелове чрез подходящи техники. В хода на демонстрацията ще бъдат нагледно представени основните функционални характеристики на системите като кинетика на желиране и различните критични фактори (концентрация на полимера, съотношение на фазите, рН на средата), които оказват пряко влияние върху нея. Финалната част ще бъде посветена на практическите предизвикателства, свързани с правилното включване на различни по разтворимост лекарствени вещества, с цел гарантиране на оптимална физикохимична стабилност, микробилогично качество и терапевтична ефикасност на готовите лекарствени форми в аптечин условия. 

